
N A R V A   L I N N A V A L I T S U S
KORRALDUS
Narva







     _____08.2008.a Nr._____-k
Soodustuse määramine tänavate sulgemise maksule 

1. Asjaolud ja menetluse käik
08.08.2008.a  esitas Välisvõrkude Ehitus OÜ Narva Linnavalitsuse  Linnavara-ja Majandusametile taotluse, milles palub vabastada 11.08.2008.-31.12.2008.a perioodil  teede ja tänavate sulgemise maksust  seoses Tallinna maanteel, Rahu, Kangelaste Uusküla, Joala tänavatel ning Linda pargis vee-ja kanalisatsioonitorustike paigaldamisetöödega. Vastavalt projekti „ISPA“  teostatakse paigaldamistööd Narva Vesi AS-i  tellimusel.

    2.  Õiguslikud alused

Vastavalt kohaliku omavalitsuse korralduse seaduse  § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.
Narva Linnavolikogu 19.05.2005 määruse nr 16/55 „ Narva linna teede ja tänavate sulgemise maks“ punkti 3 kohaselt maksusoodustusena loetakse maksust vabastamist. Sama korra punkti 16 kohaselt määrab soodustused antud maksule maksumaksja põhjendatud taotluse alusel Narva Linnavalitsus.

3. Otsus
3.1. Vabastada Välisvõrkude Ehitus OÜ teede ja tänavate sulgemise maksust seoses vee-ja kanalisatsioonitorustike paigaldamisetöödega.
3.2 Narva Linnavalitsuse Linnavara-ja Majandusametil teha käesolev korraldus teatavaks OÜ-le Välisvõrkude Ehitus.

4. Rakendussätted
4.1. Korraldust võib vaidlustada  Tartu Halduskohtu Jõhvi kohtumajas 30 päeva jooksul  korralduse teatavakstegemise päevast arvates.
4.2.  Korraldus jõustub seadusega sätestatud korras.

